মিতা পন্ডিত জন্মেছিলেন নয়াদিল্লীতে। তার পিতা লক্ষ্মণ কৃষ্ণরাও পন্ডিত ছিলেন শাস্ত্রীয় সংগীতে সুদক্ষ। তার বাবা সংগীত নাটক আকাদেমি পুরস্কারে ভূষিত হয়েছিলেন। তার মা আভা পন্ডিত ছিলেন গৃহিণী।

তিনি তার প্রারম্ভিক জীবন নয়াদিল্লীতে অতিবাহিত করেন। সেখানকার সেন্ট মেরিজ কলেজে তিনি উচ্চমাধ্যমিক পর্যন্ত পড়েছিলেন। তিনি দিল্লি বিশ্ববিদ্যালয়ের অধীনে লেডি শ্রীরাম কলেজ থেকে স্নাতক ডিগ্রি লাভ করেন।

তিনি, তার ঠাকুর্দা পদ্মভূষণ পুরস্কারজয়ী কৃষ্ণরাও শংকর পন্ডিত ও বাবা লক্ষ্মণ কৃষ্ণরাও পন্ডিতের নিকট, ৩ বছর বয়স থেকে গানের তালিম নেওয়া আরম্ভ করেছিলেন।

প্রাথমিকভাবে, অনিয়মিত কাজের সময় এবং একা ভ্রমণ করতে হয় বলে, মিতা পন্ডিতের বাবা মা চেয়েছিলেন তিনি যেন স্থায়ী কোন পেশাতে নিযুক্ত হন। তার বড় ভাই তুষার পণ্ডিতকে পরিবারের ঘরানা এগিয়ে নিয়ে যাবার জন্য তালিম দেওয়া হচ্ছিল। কিন্তু তুষার পন্ডিত, হিন্দুস্তানি শাস্ত্রীয় সংগীত এ পিএইচডি ডিগ্রি নেবার সময়ে, ২৭ বছর বয়সে, এক সড়ক দুর্ঘটনায় নিহত হন। সেই সময় মিতা তার স্নাতক ডিগ্রি অর্জন এবং এমবিএর প্রস্তুতি নিচ্ছিলেন। এই ঘটনার পর তিনি পরিবারের ঘরানা এগিয়ে নিয়ে যাবার সিদ্ধান্ত গ্রহণ ক'রে, সংগীতকেই পেশা হিসেবে বেছে নেন। তিনি এমবিএ করার পরিবর্তে সংগীতে স্নাতকোত্তর করেন এবং হিন্দুস্তানি শাস্ত্রীয় সংগীতের উপরে ডক্টরেট ডিগ্রি লাভ করেন।

পুরস্কার
অ্যালবাম তালিকা
কর্মজীবন
প্রারম্ভিক জীবন